Εντάξει.
Είναι ωραία μέρα, και λέω να πλέξω.
Αρκετά έκλαψα, νομίζω. Έκλαιγα κάθε μέρα.
Νομίζω ότι έκλαιγα κάθε μέρα, τις τελευταίες…
πέντε εβδομάδες.
Σε διάφορες στιγμές.
Δεν ξέρω πώς να εκφράσω
το πώς νιώθω.
Αλλά ελπίζω, ό,τι κι αν συμβεί
και όποια κι αν είναι η έκβαση…
να μπορέσω να το αποδεχτώ γρήγορα
και να πάω παρακάτω,
να κάνω αυτά που θέλω.
Και να ζήσω τη ζωή μου πολύ ήσυχα, χωρίς να χρειαστεί
να ξαναμιλήσω ποτέ γι' αυτό.
Απεχθάνομαι να μιλάω γι' αυτό.
ΤΟ ΑΡΠΑΚΤΙΚΟ ΤΗΣ ΣΕΒΙΛΛΗΣ
ΕΠΕΙΣΟΔΙΟ 3: Η ΔΙΚΗ
ΣΕΒΙΛΛΗ ΙΣΠΑΝΙΑ
12 ΜΑΡΤΙΟΥ 2019
Και πάμε στην οδηγία που εξέδωσε η πρεσβεία των ΗΠΑ.
Οι ΗΠΑ προειδοποιούν για βιαστή στη Σεβίλλη.
Συμβουλεύουν τους ταξιδιώτες στην πόλη να λάβουν μέτρα
για να αποφύγουν τον φερόμενο ως βιαστή…
Στις ΗΠΑ τώρα, που εξέδωσαν προειδοποίηση για ξεναγό στη Σεβίλλη…
Όπως ενημέρωσε η πρεσβεία των ΗΠΑ,
προειδοποιούν όντως τους πολίτες τους
για τον ύποπτο για πράξεις σεξουαλικής βίας.
Ένας Σεβιλλιάνος με ταξιδιωτικό πρακτορείο.
Η ιστοσελίδα έχει όλα τα στοιχεία.
Και το ονοματεπώνυμό του.
ΛΙΓΕΣ ΜΕΡΕΣ ΝΩΡΙΤΕΡΑ
Όταν προσπαθούσα να διαδώσω τις πληροφορίες διαδικτυακά,
είδα στο Facebook μια καινούρια εταιρεία.
Είχε παρόμοιο μάρκετινγκ με το Discover Excursions.
Και δούλευαν εκεί πρώην υπάλληλοι του Discover Excursions.
Ίσως ήταν του Μανουέλ,
και σκέφτηκα "Έχει το θράσος ν' ανοίγει καινούρια…
Ίδια επιχείρηση ξανά;"
Πήγα στην πρεσβεία και είπα
"Να έχετε απλώς τον νου σας.
Ίσως έχει καινούρια επιχείρηση".
Και εστάλη ταξιδιωτική οδηγία,
προειδοποίηση προς τις κοπέλες γι' αυτόν.
ΟΔΗΓΙΑ ΑΣΦΑΛΕΙΑΣ
ΣΕΒΙΛΛΗ, ΙΣΠΑΝΙΑ
ΕΙΣ ΒΑΡΟΣ ΤΟΥ ΜΑΝΟΥΕΛ ΜΠΛΑΝΚΟ ΒΕΛΑ
Κάνω αυτήν τη δουλειά 22 χρόνια,
και δεν έχω δει ποτέ πρεσβεία,
των ΗΠΑ ή άλλης χώρας,
να εκδίδει τέτοια οδηγία.
ΟΔΗΓΙΑ ΗΠΑ ΓΙΑ ΒΙΑΣΤΗ ΣΤΗ ΣΕΒΙΛΛΗ
ΞΕΝΑΓΟΣ ΜΕ ΚΑΤΗΓΟΡΙΕΣ ΒΙΑΣΜΟΥ
ΟΔΗΓΙΑ ΓΙΑ ΒΙΑΣΤΗ ΦΟΙΤΗΤΡΙΩΝ ΣΤΗ ΣΕΒΙΛΛΗ
ΣΕΞΟΥΑΛΙΚΗ ΚΑΚΟΠΟΙΗΣΗ ΟΔΗΓΙΑ ΓΙΑ ΤΗ ΣΕΒΙΛΛΗ
Δεν θυμάμαι τι ακριβώς έλεγε,
αλλά προειδοποιούσε τους Αμερικανούς να προσέχουν.
ΠΟΛΙΤΕΣ ΗΠΑ ΦΟΙΤΗΤΕΣ ΣΤΗΝ ΙΣΠΑΝΙΑ
ΠΡΟΣΟΧΗ ΣΤΗΝ ΚΑΤΑΝΑΛΩΣΗ ΑΛΚΟΟΛ
ΕΙΔΙΚΑ ΑΦΥΛΑΚΤΩΝ ΠΟΤΩΝ
Γιατί το έκαναν αυτό οι ΗΠΑ; Γιατί η έρευνα ήταν περίπλοκη.
Τα γεγονότα συνέβησαν εκτός Ισπανίας.
Η ΑΣΤΥΝΟΜΙΑ ΕΡΕΥΝΑ ΕΠΙΧΕΙΡΗΜΑΤΙΑ ΓΙΑ ΒΙΑΣΜΟ
Η Ισπανία δεν μπορούσε να αποδείξει κάποιες από τις κατηγορίες εναντίον του,
είχαν περάσει αρκετά χρόνια.
Έτσι, έμεινε ελεύθερος και συνέχισε να δρα.
Δεν φοβόμουν.
Δεν φοβόμουν όλο αυτό το διάστημα.
Ήμουν απλώς πολύ θυμωμένη.
Φοβήθηκα μόνο όταν συνειδητοποίησα
ότι έπρεπε να γράψω την κατάθεσή μου.
Η πρεσβεία έκανε ό,τι μπορούσε για να μας βοηθήσει,
αλλά φρόντισαν να μας εξηγήσουν τα όρια των δυνατοτήτων τους.
"Πρώτη φορά τυχαίνει τέτοια υπόθεση".
Κι εμείς είπαμε "Μπορείτε να βοηθήσετε να βρούμε άκρη;"
Δεν ξέραμε τι να κάνουμε.
Πώς καταγγέλλεις έναν βιασμό στην Ισπανία;
Σε ποιον απευθύνεσαι;
Με πλησίαζαν πολλές γυναίκες,
οπότε μπορούσα να μαζέψω τις καταθέσεις τους.
Και θα τις στέλναμε στον εισαγγελέα.
ΓΚΑΜΠΡΙΕΛ ΒΕΓΚΑ
ΝΕΟ ΜΕΪΛ
Πλησίασα αυτές τις γυναίκες, ζήτησα να γράψουν τις ιστορίες τους,
να απαντήσουν σε ερωτήσεις, να πάνε στην πρεσβεία,
να πάρουν απαντήσεις, να τις στείλουν σε κάποια άλλη.
Μετά έπαιρνα το έντυπο και τις έβαζα να το υπογράψουν.
Το έστελναν. Η πρεσβεία έλεγε "Το θέλουμε στα ισπανικά".
Σκεφτόμουν "Παλιομαλάκες. Εντάξει".
Κι έπαιρνα τη γιαγιά μου, μια γλυκιά Κουβανή γυναικούλα,
να μεταφράσει τους βιασμούς άλλων γυναικών από τον βιαστή μου.
"Τέλεια. Ευχαριστώ για τη βοήθεια".
Αυτό γινόταν επί πολλούς μήνες.
Έτσι με βοηθούσε η πρεσβεία, αλλά εγώ τα έκανα όλα.
ΖΟΡΑ ΜΙΧΑΛΕΪ
ΠΟΡΤΟΓΑΛΙΑ
ΛΟΣ ΑΝΤΖΕΛΕΣ ΚΑΛΙΦΟΡΝΙΑ
Χάρηκα που μίλησα με ένα άλλο θύμα.
Και χάρηκα πραγματικά που κάποιος έκανε κάτι γι' αυτό.
Όλες μαζί δεν θα μας αγνοούσαν.
Με αποδείξεις ότι αυτό συνέβη σε πολλές,
η αστυνομία θα έκανε κάτι, δεν θα αδιαφορούσε.
Ξέρετε, είναι…
Όταν δεν ερευνούν την υπόθεσή σου,
είναι σαν να σου λένε ότι είσαι ασήμαντη.
Είναι άδικο αυτό που έπαθα.
Και λυπάμαι τον 19χρονο εαυτό μου.
Δεν μου άξιζε αυτό. Ήμουν τόσο αθώα και γλυκιά.
Γεια!
Νόμιζα ότι θα πέθαινα.
Ο Μάνου κάλεσε τις φίλες μου κι εμένα να διασκεδάσουμε.
Και προσφέρθηκε να με κεράσει ένα ποτό.
Κι είπα "Εντάξει, ναι, ευχαριστώ".
Το ήπια, και τότε…
Από εκείνο το σημείο και μετά, άρχισα να ανακατεύομαι πολύ.
Κι άρχισα να ξερνάω συνέχεια, ξαπλωμένη στο πλάι.
Δεν μπορούσα να ελέγξω το σώμα μου, κι έπεφτα κάτω.
Και θυμάμαι ότι δεν μπορούσα να κουνηθώ.
Θυμάμαι ότι δεν μπορούσα καν να δω.
Φοβήθηκα πολύ. Νόμιζα ότι τυφλώθηκα.
Πίστεψα ότι θα πέθαινα εκεί.
Θα πέθαινα σ' εκείνη την τουαλέτα.
Είπε στις φίλες μου να πάνε να διασκεδάσουν.
"Θα φροντίσω εγώ τη Ζόρα. Θα τη φέρω σπίτι.
Θα 'ναι μια χαρά. Θα 'ναι ασφαλής".
Επέμενε και τις πίεζε συνέχεια
να με αφήσουν μόνη μαζί του.
Χαίρομαι πάρα πολύ που είχα φίλες που τους έκοβε.
Οι φίλες μου είπαν "Όχι, μένουμε μαζί".
Ευτυχώς.
Χαίρομαι που με προστάτεψαν.
Σκέφτηκα ότι ίσως με νάρκωσε ο μπάρμαν
ή κάποιος άγνωστος.
Δεν μου πέρασε ποτέ απ' το μυαλό ότι ήταν ο Μάνου.
Και κάποια χρόνια αργότερα,
είδα μια ιστοσελίδα που είχε φτιάξει η Γκαμπριέλ.
ΑΝΑΖΗΤΗΣΗ: ΓΚΑΜΠΡΙΕΛ ΒΕΓΚΑ
ΝΕΑΡΗ ΚΑΤΑΓΓΕΛΛΕΙ ΒΙΑΣΜΟ ΑΠΟ ΞΕΝΑΓΟ
ΚΛΕΙΣΤΟ
Κι όταν το έψαξα, τα βρήκα όλα.
Και τότε κατάλαβα.
ΕΙΜΑΙ Η ΖΟΡΑ ΜΙΧΑΛΕΪ. ΕΧΩ ΠΛΗΡΟΦΟΡΙΕΣ ΓΙΑ ΤΟΝ ΜΑΝΟΥ.
Είπα στην Γκαμπριέλ ότι θα έκανα ό,τι μπορούσα για να μπει φυλακή.
Γιατί είναι ένας φριχτός εγκληματίας.
Και τελικά ξαναπήγα στην Πορτογαλία.
ΛΑΓΚΟΣ ΠΟΡΤΟΓΑΛΙΑ
17 ΙΟΥΛΙΟΥ 2021
Κι όταν πήγα εκεί,
υπέβαλα καταγγελία στην αστυνομία ότι με νάρκωσε.
Αυτή είναι η καταγγελία που υπέβαλα.
ΑΣΤΥΝΟΜΙΑ
ΚΑΤΑΓΓΕΛΙΑ ΑΠΟ ΘΥΜΑ
ΥΠΟΠΤΟΣ ΜΑΝΟΥΕΛ ΜΠΛΑΝΚΟ ΒΕΛΑ
ΣΕΞΟΥΑΛΙΚΑ ΕΓΚΛΗΜΑΤΑ
Και η απάντησή τους στην υπόθεση…
Λέει "Λόγω έλλειψης στοιχείων,
διατάσσεται η διακοπή της έρευνας,
βάσει του άρθρου 277, παράγραφος δύο, του Κώδικα Ποινικής Δικονομίας".
Άρα, είσαι…
Δεν μπορείς παρά να νιώσεις ασήμαντη.
ΑΔΙΕΞΟΔΟ
Ήξερα ότι όλα εξαρτιόνταν από μένα.
Αν μου συνέβαινε κάτι, όλα θα κατέρρεαν.
Η Γκαμπριέλ ήταν 19 ετών, ή ίσως 21,
όταν προσπάθησε να τον πιάσει.
Κι αυτές οι κοπέλες βασίζονταν στην Γκαμπριέλ.
Με άγχωνε που αυτές οι κοπέλες περίμεναν από την Γκαμπριέλ
να τις δικαιώσει.
Δεν ήθελα ποτέ να μιλήσω γι' αυτό.
Δεν το είπα σε οικογένεια και φίλους, παρά μόνο
όταν προέκυψε το ενδεχόμενο δίκης και νομικής εκπροσώπησης.
Διακυβεύονται πολλά, και πρέπει να αποκαλυφθεί
πόσο φριχτός άνθρωπος είναι.
Γι' αυτό το θεώρησα σημαντική ευκαιρία.
Πιστεύω πραγματικά ότι περίμεναν ότι θα καταρρεύσω.
Αλλά είμαι τρομερά πεισματάρα.
Η Γκαμπριέλ είχε αναλάβει εξ ολοκλήρου
να κάνει την ψυχοθεραπεύτριά μας, τη γραμματέα μας
και τη νομική μας βοηθό.
Είχε αναλάβει όλους αυτούς τους ρόλους
ενώ προσπαθούσε να αντιμετωπίσει και να αποδεχτεί το δικό της τραύμα.
Βλέπετε το ντοσιέ μου;
Εγώ έκανα όλη αυτήν την έρευνα.
Ό,τι καλύτερο έχω κάνει.
Ορίστε. Να η υπόθεσή σας. Βάλτε τον φυλακή.
ΜΑΔΡΙΤΗ ΙΣΠΑΝΙΑ
Η Γκαμπριέλ Βέγκα επικοινώνησε μαζί μου στην Ισπανία.
Μου είπε τι είχε συμβεί.
Δεν έχω καμία αμφιβολία ότι είναι αλήθεια.
Της εξήγησα τη νομική διαδικασία, τα απαιτούμενα βήματα,
καθώς και πόσο πολύπλοκο θα ήταν,
δεδομένου ότι κάποια περιστατικά συνέβησαν εκτός Ισπανίας.
Συνέβησαν σε περιοχή που δεν ανήκει καν στην Ευρωπαϊκή Ένωση.
Πρόκληση αποτελούσαν και οι πιθανοί μάρτυρες,
η περιγραφή των γεγονότων…
Η έγκληση υποβλήθηκε το 2018.
Έχουν περάσει επτά χρόνια.
Γιατί άργησε τόσο η δίκη;
Κοιτάξτε, η υπόθεση ήταν ξεκάθαρη.
Υπάρχουν οι καταγγελίες. Τι περιμένουμε;
ΔΥΟ ΕΒΔΟΜΑΔΕΣ ΠΡΙΝ ΤΗ ΔΙΚΗ
Τι σκέφτεσαι; Η δίκη είναι σε… πόσες μέρες;
-Σε 13. -Τι μέρα έχουμε;
-Σε 13 μέρες είναι; -Έτσι νομίζω. Μπορεί και λιγότερες.
Τι σκέφτεσαι γι' αυτό;
Προσπαθώ να μην το σκέφτομαι.
Το μόνο που μπορώ να κάνω είναι να μην το σκέφτομαι. Δεν ξέρω.
Πιστεύεις ότι θα μπορούσες να ξαναπάς στην Ισπανία; Τι λες;
Δεν ξέρω. Με πιέζουν πολύ να πάω στην Ισπανία για τη δίκη.
-Ναι. Είναι δύσκολο… -Εν μέρει, νιώθω ότι…
Αν δεν πάει καλά,
θα σκέφτομαι ότι ίσως κάτι άλλαζε αν ήμουν εκεί.
Αλλά νομίζω ότι θα καταρρεύσω αν πάω στην Ισπανία.
Δεν θέλω να το σκέφτομαι. Προτιμώ να μην ξέρω.
Και στην άλλη άκρη της χώρας να ήταν,
δεν θα ένιωθα άνετα να πάω στην Ισπανία.
Θα πάω μόνο αν μπει φυλακή.
Αλλά, αν δεν μπει φυλακή,
μπορώ να αποδεχτώ ότι δεν θα ξαναπάω ποτέ.
Νομίζω ότι θα ξαλαφρώσεις πολύ όταν τελειώσει αυτό.
-Ναι. -Ξέρεις ότι έκανες ό,τι μπορούσες.
-Δεν ξέρω τι άλλο να κάνω. -Όχι, δεν υπάρχει κάτι άλλο.
-Τίποτα. -Ναι. Δεν ξέρω.
ΜΑΔΡΙΤΗ ΙΣΠΑΝΙΑ
27 ΙΑΝΟΥΑΡΙΟΥ 2025
Ξεκινάει η δίκη εναντίον του ξεναγού απ' τη Σεβίλλη
που κατηγορείται ότι βίασε Αμερικανίδες φοιτήτριες.
Ο τρόπος δράσης ίδιος.
Εκμεταλλευόταν το γεγονός ότι ήταν νεαρές κοπέλες σε ξένη χώρα.
Οι ερευνητές πιστεύουν ότι πρόκειται για κατά συρροή βιαστή,
αφού μπορεί να έχει κακοποιήσει πολλές ακόμα γυναίκες.
Ήταν ιδιοκτήτης και ξεναγός τουριστικού γραφείου στη Σεβίλλη.
Έτσι προσήλθε σήμερα στο Εθνικό Δικαστήριο,
κρυμμένος πίσω από μια ομπρέλα.
Είναι η μέρα που φτάνεις στο τέλος της διαδικασίας,
αλλά δεν είσαι σίγουρος
πώς θα κρίνει τα στοιχεία το δικαστήριο.
Από τη μία, θέλω να δω τη δίκη.
Γίνεται να μην τη δω;
Αλλά αποφασίσαμε να μην τη δούμε.
Θα ήταν πολύ δύσκολο.
Ωραία. Καλημέρα.
Ας ξεκινήσει η ακροαματική διαδικασία. Συνήγορε, ξεκινήστε, παρακαλώ.
Εκτός από αυτήν της Γκαμπριέλ, υπέβαλα έγκληση,
που υποστήριξα κατά τη δίκη,
εκ μέρους δύο ακόμα γυναικών που κακοποιήθηκαν.
ΚΑΡΛΙ Β
ΧΕΪΛΙ Μ
ΜΑΪΟΣ 2017
ΛΑΓΚΟΣ, ΠΟΡΤΟΓΑΛΙΑ ΣΕΞΟΥΑΛΙΚΗ ΚΑΚΟΠΟΙΗΣΗ
Επρόκειτο περί πράξεων άσεμνης επίδειξης,
αγγιγμάτων και πρόκλησης.
Είχα ρωτήσει ποιες ήθελαν να το προχωρήσουν.
Ήμουν εγώ, και στη συνέχεια και η Χέιλι κι η Κάρλι.
Η Αμάντα Γκόρμσεν ήταν κι αυτή θύμα.
Τότε τη βοηθήσαμε να υποβάλει έγκληση.
ΑΜΑΝΤΑ Ν. ΓΚΟΡΜΣΕΝ
Το δικαστήριο μάς ζήτησε
πληρεξούσιο για δίκη.
ΓΥΜΝΗ
ΤΡΟΜΑΚΤΙΚΟ ΕΚΑΝΑΝ ΣΕΞ
Πριν ξεκινήσει η διαδικασία,
να πούμε ότι υποβλήθηκε αίτηση επανεξέτασης
της νομικής εκπροσώπησης της Αμάντα Γκόρμσεν.
Όμως, δεδομένου ότι η δίκη ξεκινά σήμερα,
εκδώσαμε ήδη απόφαση που απορρίπτει την αίτηση επανεξέτασης.
Και σας ενημερώνουμε γι' αυτό.
Υπέβαλα αίτηση, και απορρίφθηκε.
Το μόνο που θα καταφέρναμε θα ήταν να πάμε σε αναστολή, συζήτηση,
και, σε κάθε περίπτωση, θα καθυστερούσε κι άλλο η διαδικασία.
Δείχνει τη δυσλειτουργία των διάφορων συστημάτων.
Ακόμα κι όταν προσπαθήσεις,
δεν μπορείς να καταφέρεις τίποτα
ή να επιτύχεις κάποιο αποτέλεσμα ή επίλογο,
γιατί τα συστήματα είναι πολύ περίπλοκα και αργά
και
ασαφή.
Οπότε, ακόμα κι αν προσπαθήσεις,
νιώθεις ότι είναι μάταιο να συνεχίσεις.
Η εγκληματική πράξη δεν εξαφανίστηκε
επειδή το δικαστήριο δεν σε δέχτηκε ως εγκαλούντα.
Η κατηγορία κι η πράξη δεν διαγράφηκαν.
Το αδίκημα ισχύει,
και υπάρχει ακόμα η δυνατότητα υποβολής έγκλησης.
Απογοητεύτηκα λίγο. Έχω άγχος.
Ήμασταν τόσες γυναίκες
και μείναμε μόνο εγώ και δύο ακόμα γυναίκες, οι αρχικές δύο.
Παρόλο που πολλές ήθελαν να συμμετάσχουν στην υπόθεση.
Τώρα θα καταθέσει ο κατηγορούμενος, εφόσον το επιθυμεί.
Παρακαλώ, καθίστε σε μία από τις μπροστινές καρέκλες
και τραβήξτε κοντά σας το μικρόφωνο.
Το να συναντάς έναν τέτοιον άνθρωπο,
που με τόση, ας πούμε, ευκολία
διέπραξε εγκλήματα…
Έχουν υπάρξει στην Ισπανία υποθέσεις κατά συρροή βιαστή.
Αλλά μιλάμε για τέσσερις ή πέντε βιασμούς.
Και πάλι πολλοί είναι. Πολλοί.
Αλλά εδώ είναι περισσότεροι. Δεν το χωράει ο νους.
Ως κατηγορούμενος, έχετε δικαίωμα να δηλώσετε μη ένοχος,
να μην καταθέσετε εις βάρος σας ή να μην καταθέσετε καθόλου.
Θα αποτελέσει μεγάλη έκπληξη για μένα αν καταδικαστεί.
Μιλάμε για τη μαρτυρία ενός ατόμου ενάντια στη μαρτυρία ενός άλλου.
Θα απαντήσετε σε ερωτήσεις της εισαγγελέως,
του κατήγορου και της υπεράσπισης;
Δεν έχω θέμα να απαντήσω σε ερωτήσεις της εισαγγελέως,
της δικηγόρου μου, και δικές σας.
Καλώς. Άρα, δεν απαντάτε στον κατήγορο.
Σωστά.
Ήταν αναμενόμενο.
Είναι σύνηθες ο κατηγορούμενος να μην απαντά σε ερωτήσεις του αντίδικου.
Τι λες ότι θα πει ο Μανουέλ;
Δεν ξέρω. Μάλλον όχι κάτι έξυπνο.
Δεν ξέρω τι θα πει, γαμώτο.
"Δεν συνέβη. Δεν την έχω δει ποτέ στη ζωή μου".
Δεν ξέρω τι θα πει.
Δεκάρα δεν δίνω τι θα πει αυτός.
Η υπεράσπιση.
Με την άδειά σας, κα πρόεδρε.
Μανουέλ.
Όσον αφορά το ταξίδι στο Μαρόκο στις 2 Νοεμβρίου,
αρνείστε ότι είχατε οποιαδήποτε σχέση με την Γκαμπριέλ Βέγκα;
Καμία σχέση. Καμία.
Θα μας πείτε τι έγινε σ' εκείνο το δωμάτιο;
Θυμάμαι ότι πήγα εκεί με τις τρεις κοπέλες.
Τις βρήκα επάνω, στο καφέ.
Υπήρχε ένα καφέ-μπαρ επάνω.
Από εκεί, πήγαμε στο δωμάτιο και παραγγείλαμε σαμπάνια, νομίζω.
Ήπια ένα ποτήρι, και μετά από μία ώρα, έφυγα.
Αυτό συνέβη.
Δεν είχατε σεξουαλική επαφή με κάποια από τις…
Καμία απολύτως.
Δεν έχω άλλες ερωτήσεις.
Αυτός ο άντρας θα συνέχιζε να αρνείται τα πάντα,
όπως έκανε έως τη μέρα της δίκης, όπου πάλι τα αρνήθηκε.
Καλώς. Ο λόγος στην εισαγγελέα.
Καλησπέρα.
Σχετικά με τους ισχυρισμούς της Γκαμπριέλ,
πέρα από το γεγονός ότι τους αρνείστε,
δηλώσατε ότι δεν αναγνωρίσατε το πρόσωπο της Γκαμπριέλ ή το όνομά της.
Επιμένετε σ' αυτήν τη δήλωση;
Έμαθα γι' αυτό μέσω του διαδικτύου, το 20…
Όχι, δεν αναφέρομαι στα γεγονότα,
αλλά στο ότι είπατε ότι δεν θυμάστε το πρόσωπο ή το όνομά της,
και ότι το είδατε μόνο στα σόσιαλ μίντια.
Δεν την είχατε ξαναδεί ποτέ;
Μέσω… Στο ταξίδι.
Άρα, την είχατε δει.
Ναι, αλλά δεν… Θα την είχα δει…
Μάλλον θα την είχα δει, αλλά δεν τη θυμήθηκα
όταν την είδα στην τηλεόραση.
Ξέρω ακριβώς με ποιους είχα σχέσεις,
και δεν είχα ποτέ σχέση μ' αυτό το άτομο.
Τον είδα να έχει μια σιγουριά και μια αλαζονεία, σαν να έλεγε
"Δεν θα πάθω τίποτα γιατί δεν έκανα τίποτα".
Αλλά είναι τελείως ψέμα, γιατί έκανε.
Στα ταξίδια, ταξιδεύεις με πολύ κόσμο.
Δεν μπορώ να θυμάμαι τις φάτσες όλων όσων γνωρίζω.
Εκείνη την περίοδο, το 2013,
ήσασταν διαχειριστής του Voodoo Travel.
Voodoo Travel ήταν η επωνυμία, φορολογικά και λογιστικά.
Η εμπορική επωνυμία ήταν Discover Excursions.
Ξεκινήσατε ως ασκούμενος;
Ναι. Έπιασα δουλειά εκεί το 2010, νομίζω, ως ασκούμενος.
Μετά ως υπάλληλος. Και μετά ως διευθυντής.
Και μετά μου πούλησαν την εταιρεία.
Ανανεώσαμε την ιστοσελίδα, αλλάξαμε κάποια πράγματα, το γραφείο.
Η εταιρεία είχε σχεδόν χρεοκοπήσει. Δεν πήγαινε καλά οικονομικά.
Κι αυτός το άλλαξε τελείως αυτό, κατακλύζοντας πανεπιστήμια με διαφημίσεις.
Πήγε σε πανεπιστήμια σ' όλη την Ισπανία, ακόμα και στην Ευρώπη,
και μοίραζε αφίσες και φυλλάδια,
προωθούσε τον εαυτό του
και πρόσφερε πολύ ανταγωνιστικές τιμές
για να τον προσλάβουν.
Όταν έγινε αυτό, το 2018, η εταιρεία πήγαινε πολύ καλά.
Κλείσαμε το 2018
λόγω των τηλεοπτικών εμφανίσεων αυτής της κοπέλας.
Είχατε ιδιαίτερη σχέση με τις πελάτισσές σας;
Τις πηγαίνατε στα δωμάτιά σας;
Ή… τι γινόταν;
Προσωπικά, όσο δούλευα στην εταιρεία,
είχα στα ταξίδια κάποιες σχέσεις με κοπέλες,
αλλά πάντα συναινετικές.
Δηλώσατε ότι, πολλές φορές, πελάτισσες αποκοιμιόνταν στο σπίτι σας,
και δεν συνέβη τίποτα.
Δεν έρχονταν πελάτισσες στο σπίτι μου.
Στην προσωπική μου ζωή, δεν επιτρέπεται να έχω σχέσεις;
Απλώς ρωτάω.
Ρητορική ερώτηση.
Συνεχίστε, κυρία εισαγγελέα.
Δεν έχω άλλες ερωτήσεις.
Μπορείτε να καθίσετε πίσω.
Ευχαριστώ.
Δεν ξέρω. Είναι περίεργο.
Ασχολήθηκα τόσο πολύ μ' αυτό το θέμα,
και τον βλέπω στο εδώλιο για 15 λεπτά,
σχεδόν να γελάει κάποιες στιγμές, να αντιφάσκει,
να ψεύδεται, να λέει ότι δεν με έχει δει ποτέ.
Ενώ η δική μου ζωή σχεδόν διαλύθηκε εξαιτίας αυτού.
Ο Μανουέλ Μπλάνκο επέμενε στην ίδια εκδοχή,
δήλωνε απολύτως αθώος και έλεγε ότι δεν έκανε κάτι.
Αν και διαφωνώ, έχει το "δικαίωμα" να λέει ψέματα.
Να τος.
Έρχεται.
Μανουέλ, πιστεύεις ότι θα πας φυλακή;
-Γελάς; -Δεν γελάω.
-Θα πεις κάτι στα θύματα; -Όχι.
Γιατί δεν λες;
Πώς γίνεται να μοιάζουν τόσο οι καταθέσεις τους;
-Μη μ' ακουμπάς. -Έλα, φτάνει.
Σου μιλάω μόνο.
Αν δεν γνωρίζονται, γιατί ταιριάζουν οι καταθέσεις τους;
ΔΕΥΤΕΡΗ ΜΕΡΑ ΤΗΣ ΔΙΚΗΣ
Είναι ακόμα σκοτάδι εδώ στις 7:10 το πρωί.
Είναι σημαντική μέρα για μένα.
Δούλεψα πολύ όλα αυτά τα χρόνια,
για να καταφέρω να λογοδοτήσει και να μιλήσω γι' αυτό που μου συνέβη.
Και…
Και για να πάρω πίσω τη ζωή μου.
Θα δούμε, λοιπόν, τι θα γίνει.
ΕΠΙΣΚΕΠΤΗΣ 002
Η μαρτυρία της Γκαμπριέλ είναι αξιόπιστη. Δεν έχει κενά.
Αλλά δεν ήρθε στην Ισπανία να καταθέσει. Θα το κάνει μέσω τηλεδιάσκεψης.
Προτιμούσα να το κάνει από κοντά.
Μα υπήρχε πρόβλημα.
Θα ερχόταν πρόσωπο με πρόσωπο με τον δράστη, πράγμα οδυνηρό.
Την ανησυχούσε το γεγονός ότι θα βρισκόταν αυτός κοντά.
Έτρεμε στο ενδεχόμενο να τον συναντήσει στον διάδρομο ή κάπου αλλού.
Είναι πρωί στις ΗΠΑ.
Σας μιλάμε από το Εθνικό Ανώτατο Δικαστήριο.
Και η δικαστής ζητάει να δηλώσετε το ονοματεπώνυμό σας.
Γκαμπριέλ Νικόλ Βέγκα.
Μια αξιόπιστη κατάθεση, με συνοχή,
όπως ήταν η μαρτυρία της στο NBC, μπορεί να οδηγήσει σε καταδίκη.
Σε αντίθετη περίπτωση, θα είναι πολύ πιο δύσκολο.
-Ορκίζεστε να πείτε την αλήθεια; -Ναι.
Παρακαλώ να απαντήσετε πρώτα στις ερωτήσεις της εισαγγελέως.
Με την άδειά σας, κα πρόεδρε.
Μπορείτε να πείτε στους δικαστές τι θυμάστε
από τη νύχτα της 2ας Νοεμβρίου 2013;
Ναι. Είχα αποκοιμηθεί και, κάποια στιγμή,
δεν ξέρω πόση ώρα κοιμόμουν, αλλά ξύπνησα.
Δεν ήταν κανείς στο δωμάτιο και ήμουν πολύ μπερδεμένη.
Αλλά έπρεπε να πάω τουαλέτα.
Άνοιξα την πόρτα του μπάνιου,
και είδα τη Νικόλ, την Άσλεϊ και τον Μανουέλ μαζί στο ντους.
Κι έκλεισα την πόρτα όταν τους είδα.
Βγήκαν και οι τρεις από το μπάνιο.
Και μπήκα για να πάω τουαλέτα.
Κάθισα, λοιπόν, στη λεκάνη.
Κι όπως καθόμουν, κοιτούσα προς την πόρτα.
Δεν κλείδωσα την πόρτα.
Και…
Θυμάμαι μόνο να μπαίνει ο Μανουέλ.
Και μετά, το μόνο που θυμάμαι είναι
ότι με ανάγκασε να του κάνω στοματικό σεξ.
Και μετά μου έσπρωξε το κεφάλι, και έπεσα έτσι.
Και μόνο αυτό θυμόμουν όταν ξύπνησα το άλλο πρωί.
Παρουσιάζει πάντα την ίδια πιστή εκδοχή για το τι συνέβη.
Νιώθατε κάποια σωματική δυσφορία
όταν ξυπνήσατε;
Ναι. Όταν ξύπνησα το επόμενο πρωί,
πονούσα στην κοιλιά, χαμηλά στην κοιλιά,
και ένιωθα έντονο πόνο στην περιοχή του πρωκτού.
Και είχα μελανιές στα γόνατα.
Μια διευκρίνιση. Όταν ρώτησε η εισαγγελέας πού πονούσατε,
αναφέρατε την περιοχή του πρωκτού και την κάτω κοιλία.
Εννοούσατε την περιοχή του κόλπου;
Ναι.
Μου φάνηκε πολύ πειστική
και πολύ συγκινημένη, γιατί έπρεπε να το ξαναζήσει.
Πιστεύω ότι η Γκαμπριέλ ήταν σαφής και ακριβής
σε όσα ισχυρίστηκε στο δικαστήριο,
όχι μόνο για το τι συνέβη,
αλλά και για τη συναισθηματική σημασία της στιγμής και της κατάθεσης.
Συνήγορε υπεράσπισης.
Όταν γυρίσατε στην Ισπανία,
πήγατε σε γιατρό για να εξετάσει τα τραύματα που λέτε ότι υπεστήκατε;
Όχι, δεν πήγα σε γιατρό, αλλά μίλησα με…
Θέλω να είμαι σαφής. Δεν γνώριζα τη γλώσσα.
Δεν ήξερα πώς να πω τη λέξη "βιασμός" στα ισπανικά,
γι' αυτό δεν πήγα ποτέ.
Δεν έχω άλλες ερωτήσεις.
Καλησπέρα, Γκαμπριέλ.
Έχουν επηρεάσει όλα αυτά τις σχέσεις σας με άλλους άντρες;
Ναι, τις έχουν.
Μου είναι πολύ δύσκολο να έχω ερωτικές σχέσεις με άντρες.
Δεν έχω κάνει κανονική σχέση με κανέναν έκτοτε.
Και νομίζω ότι σχετίζεται άμεσα μ' αυτό.
Ευχαριστώ πολύ.
Δεν έχω άλλες ερωτήσεις.
Τώρα θα σε ρωτήσω για το μέλλον.
Τι ονειρεύεσαι;
Τι ονειρεύομαι;
Με ενθουσιάζει η ιδέα να…
Να ζήσω μια απλή ζωή.
Δεν ξέρω. Θα πάρω σκύλο μετά τη δίκη.
Ένα κουταβάκι. Ακούγεται χαζό, αλλά…
Ανυπομονώ να βγω στην εξοχή.
Να βγω έξω, να έχω τον σκύλο μου, να έχω τους φίλους μου,
να βγάζω φωτογραφίες.
Να ζωγραφίζω κάθε μέρα, όλη μέρα.
Να κάνω αυτά που θέλω.
Σκεπτόμενη το απώτερο μέλλον,
αν γνωρίσω κάποιον και ερωτευτώ,
και έχω την τύχη ν' αποκτήσω μωρό κάποτε…
Νιώθω ότι θα μπορώ να…
Θα ξέρω ότι έκανα ό,τι μπορούσα για να κάνω τον κόσμο λίγο πιο ασφαλή.
Κρίσιμη μέρα για τη δίκη του ξεναγού απ' τη Σεβίλλη
που κατηγορείται για βιασμό φοιτητριών
στα ταξίδια που οργάνωνε.
Έχουμε δύο μάρτυρες,
τις δύο κοπέλες που ήταν με την Γκαμπριέλ και τον Μανουέλ
στο επίμαχο δωμάτιο στην Ταγγέρη.
ΕΝΕΡΓΟΠΟΙΗΣΗ
ΕΘΝΙΚΟ ΔΙΚΑΣΤΗΡΙΟ
Η Άσλεϊ είναι μαζί μου.
Καλώς.
Θα δώσω τον λόγο πρώτα στην εισαγγελέα.
Καλησπέρα.
Με την άδειά σας, κα πρόεδρε.
Θα καταθέσετε όσα θυμάστε
για τη νύχτα που μοιραστήκατε ένα δωμάτιο σε ξενοδοχείο της Ταγγέρης
με την Γκαμπριέλ Βέγκα.
Μάλιστα.
Και με τη Νικόλ επίσης.
-Μάλιστα. -Ναι.
Αυτά που θα καταθέσουν οι δυο τους μπορεί να κρίνουν
την καταδίκη ή την αθώωση του Μανουέλ Μπλάνκο.
Μέναμε στο ίδιο δωμάτιο οι τρεις μας.
Και συναντηθήκαμε εκείνη τη βδομάδα, όταν γυρίσαμε στη Σαλαμάνκα.
ΝΟΕΜΒΡΙΟΣ 2013
Άρχισα να τις ρωτάω αν θυμούνταν εκείνο το βράδυ.
Είπα
"Μπήκε αυτός στο δωμάτιο, και δεν θυμάμαι τίποτα μετά".
Και…
πριν αναφέρω κάτι,
η Νικόλ είπε "Δεν θυμάμαι τίποτα".
Και θυμάμαι…
ότι ρώτησα την Άσλεϊ.
"Θυμάμαι ότι ήταν στο μπάνιο".
Και είπε ότι ήταν στο μπάνιο μαζί μου για 30 λεπτά.
Κι εγώ είπα "Νομίζω ότι με βίασε".
Και τότε
έπεσε σιωπή.
Γιατί μάλλον συνειδητοποίησαν τι είχε συμβεί.
Δεν μιλήσαμε ποτέ ξανά γι' αυτό.
Ποτέ.
Τι θυμάστε από εκείνο το βράδυ;
Θυμάμαι ότι ήμασταν στο Μαρόκο
και μείναμε στο ξενοδοχείο.
Και μετά, ο υπεύθυνος οργάνωσης, ο Μανουέλ, ήρθε στο δωμάτιο
και μας παρήγγειλε σαμπάνια.
Ήπιαμε τη σαμπάνια και αράξαμε στο δωμάτιο με τον Μανουέλ.
Θυμάστε να παίξατε κάποιο σεξουαλικό παιχνίδι
με τον κατηγορούμενο εκείνο το βράδυ;
Ναι, αλλά δεν θυμάμαι τι.
Θυμάμαι ότι φλέρταρε και με τις τρεις μας
και μας έκανε διάφορες ερωτήσεις.
Αλλά δεν θυμάμαι ακριβώς τι συνέβαινε.
Τότε η Γκάμπι νευρίασε,
επειδή είχε πει ότι την ενδιέφερε ο Μανουέλ.
Πέσαμε για ύπνο με τη Νικόλ,
και το τελευταίο που θυμάμαι είναι ότι ήταν στο μπάνιο με τον Μανουέλ.
Όταν λέτε ότι ο Μανουέλ και η Γκαμπριέλ ήταν στο μπάνιο,
σημαίνει ότι τους είδατε να μπαίνουν μαζί;
Νομίζω ότι τους θυμάμαι να μπαίνουν στο μπάνιο.
Θυμάστε αν η Άσλεϊ, εσείς και ο Μανουέλ μπήκατε στο μπάνιο,
και μετά μπήκε η Γκαμπριέλ;
Όχι, δεν θυμάμαι κάτι τέτοιο.
Όχι, δεν θυμάμαι.
Η υπεράσπιση.
Παρατηρήσατε τραύματα στα γόνατα της Γκαμπριέλ την επόμενη μέρα;
Δεν θυμάμαι.
Όχι.
Πότε μάθατε ότι η Γκαμπριέλ είπε ότι ο Μανουέλ τη βίασε εκείνο το βράδυ;
Το έμαθα μετά από χρόνια.
Την είδα χρόνια μετά, όταν το θέμα βγήκε στο The Today S.
-Δεν έχω άλλες ερωτήσεις, κα πρόεδρε. -Ευχαριστούμε πολύ.
Η κατάθεση τελείωσε και μπορεί να διακοπεί η σύνδεση.
Το δικαστήριο θα κρίνει. Μπορείτε να φύγετε.
Αυτές οι μαρτυρίες έρχονται σε αντίθεση, εν μέρει,
με την εκδοχή του βασικού θύματος, της Γκαμπριέλ Βέγκα.
Είπαν την εκδοχή τους, που διέφερε απ' της Γκαμπριέλ.
Οι δύο κοπέλες δεν είχαν άλλους μάρτυρες.
Αν το δικαστήριο λάβει υπόψη τις καταθέσεις αυτών των μαρτύρων,
μπορεί να λειτουργήσουν υπέρ του κατηγορουμένου.
Μου φαίνεται εξωφρενικό,
συγγνώμη για την έκφραση, να τη βγάλει καθαρή αυτός ο άντρας.
30 ΙΑΝΟΥΑΡΙΟΥ 2025
Σήμερα είναι η επομένη της δίκης και…
Σκεφτόμουν όσα είπε η Άσλεϊ στη δίκη
και το πόσο θυμωμένη φαινόταν που ήταν εκεί.
Νομίζω ότι πιστεύει ότι δεν με βίασε.
Υπέφερα χρόνια εξαιτίας αυτού.
Υπέφερα κυριολεκτικά 11 χρόνια εξαιτίας αυτού που συνέβη.
Κι έρχεται κάποιος και λέει
"Είχε πει ότι την ενδιέφερε".
Και λοιπόν;
Η έννοια της συναίνεσης
είναι ξεκάθαρη.
Ήμουν σε κατάσταση απόλυτης…
σύγχυσης.
Δεν μπορούσα να σταθώ όρθια.
Και με κακοποίησε.
Υπάρχει καμία συναίνεση;
Μετά την κατάθεση,
επικοινώνησα μαζί της. Της έγραψα.
Της είπα πώς πήγε η δίκη και ποια ήταν η άποψή μου,
κι ότι έπρεπε να περιμένουμε την απόφαση.
Ότι ήμουν σίγουρος ότι θα καταδικαστεί.
Κι είπα ότι, σε περίπτωση που ο Μανουέλ Μπλάνκο αθωωνόταν,
έπρεπε να ασκήσουμε έφεση, εκτός αν αποφάσιζε διαφορετικά.
Δεν θέλω να κάνω έφεση.
Ό,τι κι αν γίνει, δεν μπορώ
να το συνεχίσω.
Μπορώ. Θα μπορούσα.
Είμαι ικανή γι' αυτό. Αλλά δεν θέλω να το κάνω πια.
Μέσα μου ξέρω ότι θα είναι η καταδίκη του.
Θα μετανιώσει που τη γνώρισε, που είδε το όνομά της.
Σίγουρα το μετανιώνει ήδη.
Και μετά σκέφτομαι ότι,
αν δεν έχει την κατάληξη που θέλουμε,
πολλές άλλες κοπέλες θα δουν την εκπομπή που γυρνάμε τώρα,
και θα τον ξεμπροστιάσουν.
Υπάρχουν θύματα που δεν γνωρίζουμε.
Είμαι σίγουρη ότι κάποιες απ' αυτές τις κοπέλες θα τον κυνηγήσουν.
Θέλω να μπει φυλακή.
Θέλω να πάψει να κυκλοφορεί ελεύθερος και να αποτελεί κίνδυνο για τις γυναίκες.
Αλλά το θέλω και για εκείνη.
Εκείνη δεν…
Τη νοιάζομαι πολύ.
Δεν της αξίζει να το ξαναζεί αυτό
ξανά και ξανά.
Της αξίζει να ελευθερωθεί απ' αυτό,
και δεν θα ελευθερωθεί μέχρι να τελειώσει η δίκη.
Επηρέασε τον τρόπο που εκείνη…
τον τρόπο που ζούμε όλες
και την ψυχική μας υγεία.
Ελπίζω μόνο να αποδοθεί δικαιοσύνη.
Δηλαδή…
Να αναγνωριστεί ότι είναι βιαστής και αρπακτικό.
Και έτσι να μπει ένας επίλογος για εμάς.
Είμαι πολύ κυνική
όσον αφορά τη δικαίωση των γυναικών σε περιπτώσεις τέτοιων εγκλημάτων.
Ελπίζω να καταλήξει κάπου.
Θα κριθεί ένοχος, πιστεύω.
Πρέπει να μπει φυλακή για την υπόλοιπη ζωή του.
Νομίζω ότι πολλές γυναίκες γνωρίζουν
ότι είναι πολύ δύσκολο να καταδικαστεί κάποιος.
Ελπίζω, τουλάχιστον,
αυτή η υπόθεση να αμαυρώσει τη φήμη του.
Του αξίζει. Είναι παλιάνθρωπος.
Δεν φοβάμαι, γιατί λέω την αλήθεια.
Αυτός πρέπει να φοβάται. Και νομίζω ότι φοβάται.
Κυκλοφορούν τέτοιοι άνθρωποι.
Κι είναι δύσκολο να το αποδεχτείς.
Γιατί αν ήξερες πόσα τέρατα υπάρχουν εκεί έξω…
Θεέ μου, δεν θα ήθελες να βγεις απ' το σπίτι.
Η αντίληψη ότι αυτό δεν θα συνέβαινε στο περιβάλλον μου
πρέπει ν' αλλάξει.
Συμβαίνει πιο συχνά απ' όσο θέλουμε να παραδεχτούμε.
Πρέπει να πιστέψω ότι θα λογοδοτήσει,
γιατί κάποιοι συνεχίζουν να το κάνουν πιστεύοντας ότι δεν θα λογοδοτήσουν.
Κάτι πρέπει να αλλάξει.
Είμαστε εδώ γιατί δεν τον φοβόμαστε.
Δεν είσαι κάτι το ξεχωριστό.
Απλώς μας διάλεξες για θύματά σου επειδή ήμασταν ευάλωτες,
επειδή νόμιζες ότι δεν θα μιλήσουμε.
Και έκανες λάθος.
Νομίζω ότι ξέρει…
Ξέρει ότι ξόφλησε.
12 ΦΕΒΡΟΥΑΡΙΟΥ 2025
ΔΥΟ ΕΒΔΟΜΑΔΕΣ ΜΕΤΑ ΤΗ ΔΙΚΗ
ΒΙΝΤΕΟΚΛΗΣΗ ΜΕ ΓΚΑΜΠΡΙΕΛ ΒΕΓΚΑ
ΑΝΑ ΠΑΣΤΟΡ ΔΗΜΟΣΙΟΓΡΑΦΟΣ
Γεια.
Γεια. Καλημέρα, Γκαμπριέλ.
Έχω ένα προαίσθημα.
Έχεις προαίσθημα; Τι προαίσθημα;
Βγήκε η απόφαση;
-Ναι. -Εντάξει.
Ένοχος.
Ο ΜΑΝΟΥΕΛ ΜΠΛΑΝΚΟ ΚΑΤΑΔΙΚΑΣΤHΚΕ ΑΠΟ ΤΟ ΕΘΝΙΚΟ ΔΙΚΑΣΤΗΡΙΟ
ΣΕ ΕΞΙ ΧΡΟΝΙΑ ΦΥΛΑΚΙΣΗ
ΓΙΑ ΤΗ ΣΕΞΟΥΑΛΙΚΗ ΚΑΚΟΠΟΙΗΣΗ ΤΗΣ ΓΚΑΜΠΡΙΕΛ ΒΕΓΚΑ
Να πάρω τον μπαμπά μου.
ΤΟ ΔΙΚΑΣΤΗΡΙΟ ΠΡΟΣΘΕΣΕ ΔΥΟΜΙΣΙ ΧΡΟΝΙΑ ΣΤΗΝ ΠΟΙΝΗ ΤΟΥ
ΓΙΑ ΤΗΝ ΚΑΚΟΠΟΙΗΣΗ ΤΗΣ ΚΑΡΛΙ ΚΑΙ ΤΗΣ ΧΕΪΛΙ
Το μάθαμε!
Πώς το μάθατε;
Μας τηλεφώνησε η Άνα.
Η Άνα… όταν πήρες…
Γκάμπι! Είναι υπέροχο! Τα κατάφερες!
Θεέ μου.
Το πιστεύεις;
Όχι.
Ο ΜΑΝΟΥΕΛ ΜΠΛΑΝΚΟ ΑΡΝΗΘΗΚΕ ΝΑ ΜΙΛΗΣΕΙ ΓΙΑ ΤΟ ΝΤΟΚΙΜΑΝΤΕΡ
Είναι φοβερό!
Όντως.
Πραγματικά δεν μπορώ να το πιστέψω.
Έχω πάθει σοκ. Ήθελα να το πιστέψω, αλλά έχω πάθει σοκ.
Κι εγώ.
ΔΕΚΑΔΕΣ ΓΥΝΑΙΚΕΣ ΤΟΛΜΗΣΑΝ ΝΑ ΜΙΛΗΣΟΥΝ
ΚΑΙ ΝΑ ΠΟΥΝ ΟΤΙ ΗΤΑΝ ΚΙ ΑΥΤΕΣ ΘΥΜΑΤΑ ΤΟΥ ΜΑΝΟΥΕΛ ΜΠΛΑΝΚΟ,
ΧΑΡΗ ΣΤΟ #METOO ΤΗΣ ΓΚΑΜΠΡΙΕΛ
Εντάξει.
Δεν…
Δεν ξέρω πραγματικά από πού ν' αρχίσω.
Μέχρι στιγμής,
η σημερινή μέρα, η 12η Φεβρουαρίου 2025,
είναι η καλύτερη μέρα της ζωής μου, και δεν θα την ξεχάσω ποτέ.
Θα μετακομίσω στην εξοχή.
Και θα αγοράσω ένα μουλάρι,
και θα το ονομάσω Γκάμπι.
Και κάθε μέρα θα κοιτάζω το μουλάρι
και θα μου θυμίζει το πείσμα και την τρυφερότητα
και την επιμονή, γαμώτο,
και ότι μπορείς να κάνεις ό,τι θες σ' αυτήν τη ζωή
με την ειλικρίνεια και την αλήθεια.
Και να βάλεις τους κακούς στη φυλακή.
Είναι το καλύτερο συναίσθημα στον κόσμο.
Ο ΜΑΝΟΥΕΛ ΜΠΛΑΝΚΟ ΒΕΛΑ ΑΣΚΗΣΕ ΕΦΕΣΗ
ΣΤΟ ΙΣΠΑΝΙΚΟ ΑΝΩΤΑΤΟ ΔΙΚΑΣΤΗΡΙΟ
Η ΠΟΙΝΗ ΔΕΝ ΕΙΝΑΙ ΤΕΛΕΣΙΔΙΚΗ